включително в искането за въвеждане на регистрационен режим, се съдържат доказателства, че ако продължи да се увеличава този внос на все по-ниски цени, това ще причини още по-голяма вреда. По отношение на цените жалбоподателят включи в искането за въвеждане на регистрационен режим prima facie доказателства за тенденцията към намаление на цените на вноса от КНР. Що се отнася до динамиката на цените на вноса след започване на процедурата през февруари 2016 г., при сравняването на цените в периода март — май 2016 г. с цените през разследвания период (2015 г.) се наблюдава допълнителен спад от около 30 % в средните цени на вноса от КНР. Допълнителното съществено нарастване на вноса, за което са налице достатъчно prima facie доказателства, както това е посочено в съображение 6, вероятно — с оглед на времето на настъпването му, обема на предполагаемия дъмпингов внос и другите обстоятелства (като свободния капацитет в КНР и ценовото поведение на китайските производители износители) — сериозно ще намали коригиращия ефект от всяко окончателно мито, освен ако такова мито бъде наложено с обратно действие.
 (9)
 Освен това, с оглед на започването на настоящата процедура и като се отчита развитието досега на вноса от КНР от гледна точка на цени и обеми, е основателно да се очаква, че вносът на разглеждания продукт може още да се увеличи преди приемането на временни мерки, както и че вносителите може бързо да увеличат своите стоково-материални запаси.
 4. ПРОЦЕДУРА
 (10)
 С оглед на гореизложеното Комисията достигна до заключението, че жалбоподателят е предоставил достатъчно prima facie доказателства, които обосновават въвеждането на регистрационен режим за вноса на разглеждания продукт в съответствие с член 14, параграф 5 от основния регламент.
 (11)
 Всички заинтересовани страни се приканват да изложат становищата си в писмен вид и да предоставят доказателства в тяхна подкрепа. Наред с това Комисията може да изслуша заинтересованите страни, при условие че те отправят писмено искане, от което да е видно, че са налице специални основания да бъдат изслушани.
 5. РЕГИСТРАЦИОНЕН РЕЖИМ
 (12)
 В съответствие с член 14, параграф 5 от основния регламент за вноса на разглеждания продукт следва да се въведе регистрационен режим, за да се гарантира, че ако резултатите от разследването доведат до налагане на антидъмпингово мито и ако бъдат изпълнени необходимите условия, това мито може да се наложи с обратно действие върху регистрирания внос в съответствие с член 10, параграф 4 от основния регламент.
 (13)
 В жалбата си жалбоподателят изчислява дъмпинговите маржове при вноса на разглеждания продукт от КНР на 28 — 73 %, а средния марж на подбиване на цените — на 11 %. Изчислената стойност на евентуални бъдещи задължения се определя за КНР най-малко на нивото на маржа на подбиване на цените, установено на базата на жалбата, а именно 11 % ad valorem от CIF стойността на вноса на разглеждания продукт.
 6. ОБРАБОТКА НА ЛИЧНИТЕ ДАННИ
 (14)
 Всички лични данни, събрани в рамките на регистрационния режим, ще се обработват в съответствие с Регламент (ЕО) No 45/2001 на Европейския парламент и на Съвета (4),
 ПРИЕ НАСТОЯЩИЯ РЕГЛАМЕНТ:
 Член 1
 1. В съответствие с член 14,